**Personas datu apstrādes lietvedības kārtošanas un līgumu uzskaites nolūkiem tiesiskais pamats:**

* VDA regulas 6.panta 1.punkta b) apakšpunkts - līguma noslēgšanai un izpildei, c) apakšpunkts - lai izpildītu uz pārzini attiecināmu juridisku pienākumu, e) apakšpunkts - lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras, 9.panta 2.punkta b) apakšpunkts - īpašu kategoriju personas datu apstrāde, lai realizētu pārziņa pienākumus un īstenotu pārziņa vai datu subjekta konkrētas tiesības nodarbinātības, sociālā nodrošinājuma un sociālās aizsardzības tiesību jomā;
* Elektronisko dokumentu likums;
* Dokumentu juridiskā spēka likums;
* Arhīvu likums;
* Iesniegumu likums;
* Elektronisko sakaru likums;
* Informācijas atklātības likums;
* Ministru kabineta 2018.gada 4.decembra noteikumi Nr.757 “Maksātnespējas kontroles dienesta nolikums”;
* Ministru kabineta 2018.gada 4.septembra noteikumi Nr.558 “Dokumentu izstrādāšanas un noformēšanas kārtība”;
* Ministru kabineta 2005.gada 28.jūnija noteikumi Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”;
* Ministru kabineta 2024. gada 7. maija noteikumi Nr. 282 „Dokumentu un arhīvu pārvaldības noteikumi” u.c. ārējie normatīvie akti.

**Personas datu ieguves avoti:**

Personas datus šīs datu apstrādes ietvaros Maksātnespējas kontroles dienests iegūst no paša datu subjekta vai trešajām fiziskām vai juridiskām personām (MKD ienākošā korespondence), sadarbības partneriem (fiziskām un juridiskām personām), ar kuriem tiek nodibinātas līgumiskās attiecības, kā arī no MKD lietvedībā esošajiem dokumentiem.

**Personas datu kategorijas:**

Maksātnespējas kontroles dienests iepriekš minētajiem nolūkiem apstrādā šādas personas datu kategorijas:

* **Personu identificējošie un kontaktinformācijas dati:**
* Personas vārds, uzvārds, personas kods, tālruņa/faksa numurs, E-pasta adrese, adrese (atkarībā no konkrētās situācijas - deklarētās dzīvesvietas/faktiskā/prakses vietas/korespondences).
* **Citi personas dati, kas norādīti ienākošajā korespondencē:**
* vēstulēs, iesniegumos, pieprasījumos, sūdzībās u.c. ienākošajos dokumentos norādītie personas dati, tajā skaitā īpašu kategoriju personas dati.
* **Citi personas dati, kas norādīti MKD izdotajos dokumentos:**
* atbildes vēstulēs, lēmumos, administratīvajos aktos u.c. MKD izdotajos dokumentos norādītie personas dati, tajā skaitā īpašu kategoriju personas dati.

**Esošās un paredzamās personas datu saņēmēju kategorijas:**

* Maksātnespējas kontroles dienesta atbildīgie darbinieki;
* Personas datu apstrādātāju (VDA regulas izpratnē) atbildīgie darbinieki;
* Personas, kurām tiek sniegtas atbildes uz sūdzībām/iesniegumiem/pieprasījumiem - atbildes uz sūdzību/iesniegumu/pieprasījumu sagatavošanai un paziņošanai nepieciešamajā apjomā, ievērojot normatīvo aktu prasības par personas datu aizsardzību;
* Maksātnespējas kontroles dienesta izdoto lēmumu adresāti - lēmuma pieņemšanai un paziņošanai nepieciešamajā apjomā, ievērojot normatīvo aktu prasības par personas datu aizsardzību;
* Citi Maksātnespējas kontroles dienesta izejošās korespondences adresāti (fiziskas un juridiskas personas) – informācijas paziņošanai nepieciešamajā apjomā, ievērojot normatīvo aktu prasības par personas datu aizsardzību;
* Maksātnespējas kontroles dienesta līgumiskie sadarbības partneri – līguma izpildes nodrošināšanai nepieciešamajā apjomā.

Normatīvajos aktos noteiktajos gadījumos un kārtībā:

* Datu subjekts par sevi VDA regulā noteiktajā kārtībā un apjomā;
* Attiecīgās valsts pārvaldes iestādes un Valsts kontrole;
* Tiesībaizsardzības iestādes un tiesas.

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.